L'Ajuntament d'Alboraia oferirà de manera gratuïta l'abonament anual de Xufabike a estudiants que estiguen en la universitat
13 de setembre de 2022

Des de l'Ajuntament d'Alboraia s'ha presentat la programació municipal per a la Setmana Europea de la Mobilitat.

En primer lloc, les persones residents a Alboraia que estudien en la universitat podran traure's l'abonament anual de Xufabike de manera gratuïta, del 16 al 22 de setembre, accedint a la web del servei i adjuntant un pdf amb el DNI i el carnet d'universitat. La iniciativa es durà a terme gràcies a la col·laboració de l'Ajuntament d'Alboraia amb MOVUS. Per a més informació s'ha habilitat el telèfon 662 36 01 85.

El dissabte 17 de setembre es durà a terme un passeig amb bici col·lectiu de 10,5 km, a partir de les 11 del matí. El punt de trobada i eixida és el Passeig d'Aragó amb Botànic Cavanilles.

D'altra banda, el dijous 22 de setembre se celebrarà el Dia Mundial Sense Cotxes. El bus municipal serà gratuït, igual que el metro.

L'Ajuntament d'Alboraia també vol plantejar a la comunitat educativa la possibilitat de la creació de rutes escolars segures i sostenibles, en relació amb la Setmana Europea de la Mobilitat.